Cuneiform Tablet Kt 94/k 616 (AKT 6b 422)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ú-ṣú-ra-nim en-um-a-šur ù ib-ni-{d}IM qí-bi-ma um-ma ṣí-lá-{d}IM-ma 2.5 GÚ lu-lá-am 9 DUG a-lá-ni ib-ni-{d}IM na-áš-a-ku-nu-tí a-ḫu-ú-a a-tù-nu lu-lá-am ù a-lá-ni a ší-mì-im dí-na 5 u₄-me-e ib-ni-{d}IM lá i-sà-ḫu-ur ṭur₄-da-ni-šu šu-ma KÙ.BABBAR ší-im lu-li-im ù a-lá-ni a-na ší-im 10 GÚ SÍG.ḪI.A ba-tí-iq KÙ.BABBAR ib-ni-{d}IM lu-ra-dí sú-am ša en-um-a-šur ú-kà-lu a ší-mì-im dí-na-ší-ma KÙ.BABBAR-áp-šu li-il₅-qé-ma ù ṭup-pè-a ki-lá-li-ma ša ḫu-bu-li-a a-na ib-ni-{d}IM dí-na-ma lu-ub-lá-am a-na en-um-a-šur qí-bi-ma a-ḫi a-ta a-na-kam a-na ṣí-ib-tim e-né-kà lá ta-na-ší-ma i-dí-tí-šu lá ta-ṭá-ra-da-ni ù a-na-ku a-we-el gi-mì-lim ṣí-li-ni <big_gap> 2 ar-za-li <big_gap> na-áš-ú-ni-kum za-áp-ru-tim <big_gap> ša <big_gap> na-áš-ú-ni-kum